Miia Laitela

Miia Kristiina LaitelaSelviää kirjekuoresta jaksossa 539: Camilla etsii – ja löytää (16.1.2002) (15. joulukuuta 1981 – 23. toukokuuta 2001)Selviää hautakivestä jaksossa 566: Ismo hermostuu uuteen apulaiseen (22.2.2002) on Venla Saartamon esittämä kuvitteellinen hahmo saippuasarjassa Salatut elämät, jossa hän esiintyi vuosina 1999–2002. Miia nähtiin myös sarjasta tehdyssä spin-off-sarjassa Pihlajasatu kesällä 2018, sekä toisella kaudella kesällä 2019.

 Yleistä 
Luonne ja ulkonäkö
Miia on luonteeltaan kiltti ja ystävällinen nuori nainen, joka ei halua kenellekään mitään pahaa. Toisinaan Miia on liiankin hyväuskoinen ja esimerkiksi erään uskonlahkon johtaja, Toivo Karhu, saa aivopestyä hänet. Lopulta Miia kuitenkin pääsee lahkosta eroon ja jatkaa tunnollista opiskeluaan lukiossa. 

Sarjan alussa, keväällä 1999, Miialla on rastat, jotka hän sittemmin leikkaa pois. Jäljelle jää lyhyt, vaalea kampaus, jonka hän kasvattaa pidemmäksi ja värjää myöhemmin punaiseksi. Ennen kuolemaansa Miian hiukset ovat jälleen vaaleat. Miia pukeutuu niin kylmiin kuin lämpimiinkin sävyihin, riippuen hieman vuodenajasta. Hänen päällään nähdään toisinaan myös kirkkaita värejä, kuten kirkkaanoranssi nahkatakki. Miia käyttää myös paljon erilaisia kaulakoruja ja pantoja.

Perhe ja muut ihmissuhteet
Sarjan alkaessa Miia on lukioikäinen tyttö, jonka perheeseen kuuluvat isä Ismo Laitela sekä isoveli Kalle Laitela. Ismo yksinhuoltajana yrittää pitää huolta lapsistaan, mutta kärsii vihanhallintaongelmista, joiden seurauksena hän lyö Miiaa ja Kallea useamman kerran. Miian ja Kallen äiti, Liisa Laitela, on kuollut syöpään ennen sarjan alkua ja kolmikko muistelee edesmenneeksi luultua Liisaa aika ajoin yhdessä. Vuosia Miian kuoleman jälkeen selviääkin, että kuolleeksi luultu Liisa-äiti olikin selvinnyt syövästä ja elää tätä nykyä nimellä Kristiina Pohjonen. Kristiinalla on myös toinen tytär Sanni Pohjonen, joka näin ollen on Miian ja Kallen siskopuoli. Lisäksi Miialla on velipuoli Ressu, joka on Ismon ja Salla Mattilan lapsi.

Miian läheisiä ovat pitkäaikainen ihastus ja sittemmin poikaystävä Saku Salin, lapsuudenystävä Silja Salin, neuvoja ihmissuhteissa antava Jenni Vainio, sekä sisarukset Aamu ja Teemu Korhonen, joista jälkimmäinen on hetkellisesti ihastunut Miiaan. Miia seurustelee myös Mika Pajun kanssa, kunnes tämä menehtyy auto-onnettomuuden seurauksena.

Asunto
Miia ehtii asua Pihlajakadulla kahdessa eri asunnossa. Alun perin heidän perheensä oli muuttanut B-rappuun, asuntoon B7, joitakin vuosia ennen sarjan alkua, Liisa Laitelan (oletetun) kuoleman jälkeen. Miia muuttaa hetkellisesti asumaan yhteen silloisen poikaystävänsä Mika Pajun kanssa keväällä 2000, mutta palaa takaisin kotiin Mikan kuoleman myötä. Vuonna 2001 Miia muuttaa Keravalle, sillä Ismo on hätäpäissään tehnyt kaupat keravalaisesta omakotitalosta heidän Pihlajakadulla sijaitsevaa kerrostaloasuntoaan vastaan haaveenaan perustaa perhe Raunin kanssa. Uutta perhettä ei kuitenkaan synny ja Rauni muuttaa Poriin. Miia päätyy lopulta takaisin Pihlajakadulle asumaan Salineille saatuaan työn Sofian lastenhoitajana heidän luonaan. Miia asuu Salinien luona aina kuolemaansa asti.

Työelämä
Miia auttaa isäänsä Ismoa tämän omistamassa kioskia muistuttavassa Ismon Valinnassa niin usein kuin koulukiireiltään ehtii, etenkin sarjan alkuaikoina. Alettuaan seurustelemaan Sakun kanssa keväällä 2001, Miia saa työn Sofia-vauvan lastenhoitajana Salineilla. Hanna Salin on alussa hänen taitoihinsa todella tyytyväinen, mutta aivokasvaimesta aiheutuneiden oireiden myötä Miia unohtaa erään kerran Sofian olemassaolon kokonaan ja lähtee Aamun kanssa kahvila Barbaariin kahville jättäen Sofian yksin kotiin. Hän muistaa kuitenkin Sofian myöhemmin ja pahoittelee asiaa jälkikäteen tytön vanhemmille. Miia valmistuu ylioppilaaksi juuri ennen kuolemaansa.

Muuta
Miia on mainittu sarjassa usein myös vuosia kuolemansa jälkeen, muun muassa Riku Jääskeläisen ja Annika Sievisen kuolemien aikaan sekä Miian äidin Kristiina Pohjosen (ent. Liisa Laitela) saavuttua sarjaan. Varsinkin keväällä 2016 hämmennystä aiheutuu siitä, kun Kristiina saa muistinmenetyksen ja luulee Miian olevan elossa, eikä muista lainkaan myöhemmin syntynyttä toista tytärtään Sannia. Kristiina tuo kotiinsa Miian kaksoisolennon, Kirsi Huovisen, joka esittää Kristiinalle koko ajan olevansa Miia ja myöhemmin muuttaa Italiaan. Miian hautakivikin esiintyi pitkästä aikaa sarjassa huhtikuussa 2016, kun Kristiinan toinen tytär Sanni Pohjonen todistaa Kristiinalle, että Miia on kuollut ja haluaa äitinsä muistavan Sannin olevan tyttärensä.

Miian kuolemaa on katsojien mukaan pidetty yhtenä sarjan kohutuimmista ja rankimmista käänteistä kautta aikojen. Lisäksi Miia ja Saku on äänestetty useampaan otteeseen koko sarjan parhaaksi pariksi.

 Elämä Pihlajakadulla 
Ihastus Sakuun ja Ismon väkivaltaisuus 
Sarjan ensimmäisen tuotantokauden aikana Miian juonikuviot liittyvät lähinnä hänen perheeseensä ja Miia nähdään usein kohtauksissa joko kotona tai kaupalla. Miia viettää myös aikaa yhdessä naapurissa asuvan Siljan kanssa. Miian suurin rakkaus sarjan aikana on Saku Salin, Siljan isoveli ja Miian veljen Kalle Laitelan paras ystävä. Parin välillä kipinöi ensimmäisestä tuotantokaudesta alkaen aina Miian kuolemaan saakka. He suutelevat ensimmäisen kerran Pihlajakatu 23 B:n kellarissa.Tapahtuu jaksossa 23: Ismon itsehillintä pettää ikävin seurauksin / Ismon itsehillintä pettää (24.2.1999) Samaisen jakson lopussa Ismo sortuu lyömään Miiaa ensimmäistä kertaa koskaan suututtuaan tälle siitä, että Miia oli tavannut Sakun, josta Ismo ei pitänyt. Miia kuitenkin haluaa edelleen tavata Sakua ja pari päätyy suutelemaan uudemman kerran uimahallissa.Tapahtuu jaksossa 31: Saku ei peittele tunteitaan (8.3.1999) Saku kuitenkin tiedostaa vahvasti sen, ettei Ismo pidä hänestä. Sakua syytetään muutamista rikoksista, joista hän selviytyy ehdollisella vankeustuomiolla. Hän ei halua Miian joutuvan ongelmiin takiaan ja jättää tämän parin alettua seurustella vain pari päivää aiemmin.

 Suhde Mikaan, raskaus ja Mikan kuolema 
Miia jää haikailemaan Sakun perään, mutta naistenmiehenä tunnettu Saku löytää kainaloonsa tuota pikaa uuden tyttöystävän. Myöhemmin Sakun kautta Miia tutustuu tämän uuteen ystävään, Mika Pajuun. Hän ajattelee jo päässeensä yli Sakusta ja aloittaa seurustelemaan Mikan kanssa. Yllättäen Sakun mustasukkaiset tunteet nousevat pintaan ja hän yrittää ehdoin tahdoin rikkoa Mikan ja Miian suhteen. Sakun yrityksistä huolimatta pari pysyy yhdessä ja Miia on onnellinen, kun jopa Ismo alkaa pitää Mikasta. Kevätkauden 2000 alussa Miia saa tietää tulleensa vahingossa raskaaksi.Selviää jaksossa 183: Kalle sekaantuu Miian tärkeään päätökseen (13.1.2000) Miia piilottelee salaisuutta pitkään, ja vaikka halusikin ensin pitää lapsen, hän muuttaa mieltään. Miia saa huonoon oloonsa tukea Sakulta, jolloin heidän välinsä lämpenevät uudelleen. Ismo ja Mika yrittävät molemmat estellä Miiaa, joka kuitenkin päätyy aborttiin, koska tuntee ettei ole valmis äidiksi. Aborttia ei kuitenkaan voida tehdä valittuna päivänä, jolloin Miia sattuu olemaan kuumeessa. Vanhojenpäivien juhlissa Miia ja Saku ovat tiiviisti yhdessä ja suutelevatkin, mutta Mika saapuu paikalle ja näkee heidät. Mika sairastaa diabetesta ja menettää järkytyksen seurauksena tajunsa, koska oli unohtanut ottaa insuliininsa. Alkoholin ja kannabiksen vaikutuksen alaisena Saku joutuu ajamaan autoa Miian käskystä auttaakseen Mikaa. Saku ajaa kuitenkin ulos tieltä ja törmää puuhun. Onnettomuuden seurauksena Mika kuolee.Tapahtuu jaksossa 228: Saku ajaa kohti surun syövereitä (17.3.2000) Miialle tehdään abortti pian Mikan kuoleman jälkeen, vaikka Mikan isä, Tapani Paju, yrittääkin painostaa Miiaa pitämään lapsen.

Myöhemmin Miia katuu aborttia kuolinvuoteellaan.

Nooalaiset-lahko, ”kuolleista nouseminen” ja lähtö Lontooseen
Miia on pitkään vaisu Mikan kuolemaan liittyvien tapahtumien jälkeen, mutta löytää Nooalaiset-lahkon ja liittyy siihen. Saku elättee toiveita hänen ja Miian suhteen, mutta Miia ei ole valmis seurustelemaan kenenkään kanssa. Myöhemmin Saku saa vihiä Nooalaiset-lahkosta, jonka toiminta on aivopessyt Miian lähes kokonaan. Muut Miian läheiset uskovat toiminnan olevan harmitonta, kunnes Saku päättä alkaa etsimään todisteita. Saku ryhtyy itsekin lahkon jäseneksi saadakseen tietää, mitä sen sisällä oikeasti tapahtuu. Hänelle ja Miialle järjestetään lahkossa häät syksyllä 2000.Tapahtuu jaksossa 290: Hannan on tehtävä päätös (6.10.2000) Saku ei kuitenkaan ole valmis sanomaan ”tahdon”,Selviää jaksossa 291: Aki näkee kultaisen tilaisuuden edessään (9.10.2000) joten hän lähtee ja Miia jää yksin lahkoon. Lahkossa johtajana ollut Toivo Karhu saa Miian aivan sekaisin, eikä Miia halua enää lähteä Nooalaisten luota. Miia osallistuu Toivon keksimään lahkon rituaaliin,Selviää jaksossa 296: Kallen kosto on märkä (17.10.2000) ja uudemman kerran jaksossa 325: Markus ja Toni viettävät miehistä iltaa (27.11.2000) jossa hänen luultiin kuolleen, mutta siitä huolimatta Saku uskoo, että Miia elää.Selviää jaksossa 300: Saku kieltäytyy uskomasta pahinta (23.10.2000) Miia palaa lopulta Pihlajakadulle oltuaan selvittelemässä ajatuksiaan jonkin aikaa maailmalla, ja onnellisten jälleennäkemisten jälkeen hän myöntää Sakulle olleensa väärässä Toivon suhteen. Sakun toiveet suhteesta Miian kanssa nousevat jälleen pintaan. Miialle sitä tärkeämpää on kuitenkin näpäyttää Toivoa ja saada kaikki Nooalaiset-lahkon jäsenet tietoisuuteen Toivon oikeasta luonteesta. Saku ryhtyi mukaan juoneen, joka päättyy siihen, kun Toivo sytytetään liekkeihin Miian pyydettyä tätä tekemään ”ihmeen”.Selviää jaksossa 327: Chiqi oppii, ettei ilmaista ateriaa ole olemassakaan (29.11.2000) Toivo itse uskoo, ettei tuli voi voittaa häntä, mutta hän kuitenki kuolee. Miia järkyttyy Toivon kuolemasta ja päättää lähteä pois Suomesta, Lontooseen, Toivon rahakätköstä löytyneillä rahoilla. Ensin Miia pyytää Sakua mukaan, mutta Sakun isä Jukka ei pidä ajatuksesta, sillä hän haluaa Sakun käyvän lukion loppuun. Miia ja Saku viettävät yhteisen yön, jonka jälkeen Miia lähtee lentokentälle Kallen kanssa kertomatta Sakulle suunnitelmastaan Jukan toivetta kunnioittaen.Tapahtuu jaksossa 329: Jenni lietsoo pahat voimat esiin (1.12.2000) Saku ehtii lentokentälle Miian perään, mutta Miia lähtee silti matkaan ilman Sakua, joka päättää unohtaa Miian.

Paluu Lontoosta, pelko Ramista ja suhde Sakun kanssa
Miia kuitenkin palaa takaisin Lontoosta jo tammikuussa 2001 esitetyssä jaksossa, oltuaan noin puolitoista kuukautta poissa sarjan tapahtumista. Hän näkee yllätyksekseen Saku halaamassa Virpi Hurmetta rapussa.Tapahtuu jaksossa 360: Sakun ja Virpin herkkä hetki saa yllättävän todistajan (15.1.2001) Miia päättää piiloutua Sakulta ja olla kertomatta tälle ollenkaan olevansa Suomessa. Hän valehtelee aluksi perheelleenkin olevan vain pikaisella käynnillä Suomessa, kunnes jatkaisi matkaa. Todelliseksi syyksi Lontoosta lähtemiseen paljastuu kuitenkin Rami Hirvonen, joka oli alkanut pakkomielteisesti seurailemaan Miiaa Lontoossa.Selviää jaksossa 367: Miian vihollinen lähestyy (24.1.2001) Lopulta Rami saapuu Laiteloiden kotiovelle Suomeen ja Miia joutuu pakenemaan tätä häkkivarastoon asti pelätessään tämän pakkomielteisyyttä.Tapahtuu jaksossa 381: Saku käy taistoon pelastaakseen rakkaansa (13.2.2001) Saku pelastaa Miian, joka on ehtinyt hätäpäissään tunnustaa rakastavansa Sakua. Jotta Rami jättäisi Miian rauhaan, he esittävät jonkin aikaa seurustelevansa ja yrittävät jopa oikeasti aloittaa suhteensa uudelleen onnistumatta kuitenkaan. Esitys uppoaa Ramiin, joka häipyy kuvioista. Miian ja Sakun välit haalenevat lähes olemattomiksi, vaikka toisinaan heidän välillään nähdäänkin molemminpuolisia rakkaudenosoituksia. Maaliskuussa 2001 esitetyssä jaksossa he saavat lopulta kaikkien ongelmiensa jälkeen välinsä kuntoon ja alkavat seurustelemaan,Selviää jaksossa 411: Saku tuntee kummaa kutinaa (28.3.2001) mutta juuri tuolloin Sakun on aika lähteä armeijaan.

Muutto Salineille ja aivokasvain
Sakun lähdettyä armeijaan, Miia toimii Salinien perheessä Sofian lapsenvahtina ja korvaukseksi siitä hän saa asua Sakun huoneessa, mutta huimais ja muut oireet vaikeuttavat Miian kykyjä hoitaa Sofiaa. Keväällä 2001 esitetyissä jaksoissa Miialla esiintyy usein pahoinvointia ja kevään 2001 päätösjaksossa hän pyörtyy Teemun käsivarsille. Lääkäri tutkii Miian ja kertoo syyksi aliravitsemuksen.Tapahtuu jaksossa 457: Maarit tarvitsee Jukan apua (13.9.2001) Miia uskoo pitkään sen olevan ainoa syy hänen huonovointisuudelleen, kunnes hän menee käymään tietokonetomografiassa, jossa selviää, että hänellä on pahanlaatuinen aivokasvain eli syöpä aivoissa.Selviää jaksossa 490: Kari haluaa kaiken tai ei mitään (29.10.2001) Kuultuaan huonot uutiset hän lähtee lääkärinsä luvalla Lappiin lomailemaan yhdessä Ismon, Aamun, Teemun, Kallen ja tämän poikaystävän Kuisman kanssa. Miian yllätykseksi myös Saku ilmestyu paikan päälle ja kertoo armeijansa päättyneen.Tapahtuu jaksossa 491: Jälleennäkemisbileet Lapissa (30.10.2001) Miia on onnellinen Sakun armeijan päättymisestä, mutta on siitä huolimatta vaisu. Saku huoma tämän, mutta Miia ei kerro totuutta aivokasvaimestaan Sakulle vielä pitkään aikaan. Sitä ennen hän saa kuitenkin kerrottua asiasta ensin Kallelle ja sitten Teemulle, josta tulee hänen tukihenkilönsä. Sakulle hän uskaltautuu kertomaan vasta marraskuussa 2001 esitetyssä jaksossa.Tapahtuu jaksossa 512: Surullinen salaisuus lähentää Miiaa ja Sakua (28.11.2001)

Kuolema
Vaikka Miia itse ja Saku uskovat ja toivoivat Miian parantuvan, sädehoidot eivät enää tehoa kasvaimeen. Lisäksi kasvainta olisi äärimmäisen vaikea leikata, mikä oli selvinnyt jo syksyllä 2001, kun Miia sai tietää kasvaimesta. Miia pyörtyy ja joutuu sairaalaan useamman kerran, eikä enää usko omaan parantumiseensa. Miia päättää itse lopettaa sädehoidot ja muuttaa Salinien luokse asumaan niin pitkäksi aikaa, kuin vielä eläisi.Tapahtuu jaksossa 533: Sakun on vaikea hyväksyä Miian päätöstä (8.1.2002) Miia uurastaa ahkerasti ylioppilaskirjoituksissa aivokasvaimesta huolimatta ja saa ylioppilastodistukseensa neljä L:ää. Miia viettää Salineilla ylioppilas- ja muistelujuhlan, jossa Inka Haapala esittää Miian laulun Siniseen. Miia on tällöin jo erittäin heikossa kunnossa. Inkan esittäessä kappaletta Miia liikuttuu kyyneliin ja pyytää, että kappale esitettäisiin hänen hautajaisissaan. Miia kuolee Salinien luona seuraavana aamuna. Hän hengittää syvään ja pitää Sakua kädestä viimeisen kerran. Ismo ja Kalle näkevät tapahtuman taustalla. Miia kuolee sarjan 540. jaksossa, johon sarjan oli alkuperäisen sopimuksen mukaan tarkoitus päättyä. Jakson nimeksi oli annettu Tunteellinen totuusleikki, joka viittaa Miian ja Sakun yhteiseen totuusleikkiin, jota he pelasivat ensimmäisen kerran vanhojenjuhlissa. Myöhemmin he pelasivat sitä ystävänpäivänä esitetyssä jaksossa vuonna 2001, kun Saku oli pelastanut Miian pakkomielteiseltä Ramilta.Tapahtuu jaksossa 382: Ulla ja Elina joutuvat Sepon käytännön pilan kohteeksi (14.2.2001) Sarjassa esitetyn hautakiven mukaan Miia kuoli 23. toukokuuta 2001, juuri ennen virallisia ylioppilasjuhlia. Hahmo esiintyi viimeisen kerran televisiossa 17. tammikuuta 2002 esitetyssä jaksossa.

Lähteet

Luokka:Salatut elämät -hahmot